
Trollkodás az online randizásban: Kapcsolata a Pszichopátiával és Machiavellizmussal.

Jelent tudományos dolgozat kutatása a trollkodást, mint viselkedési formát vizsgálja az online társkereső felületeken, ezen belül is annak a két Sötét Triád személyiségvonással, a machiavellizmussal és a pszichopátiával való kapcsolatát helyezi előtérbe. Mivel az online társkereső felületek egyre nagyobb népszerűségnek örvendenek, így azon személyek száma, akik a Sötét Triádhoz hasonló személyiségvonásokkal rendelkeznek, megnövekedett ezeken az oldalakon. Az online társkereső alkalmazásoknak segíteniük kellene csökkenteni a szociális szorongást és a kellemetlen érzéseket a partnerkeresés során, de az egyre növekvő mennyiségű trollkodás és idegesítő viselkedés miatt, ez nehezebben teljesíthető. A fenti két személyiségvonást az életben gyakran keverik és egyformán kezelik, azonban, ahogyan az a jelen tanulmányból is látható lesz, nem csak a trollkodó viselkedésükben vannak különbségek, hanem a társkereső alkalmazások használata mögötti motivációjukban is.
A kutatás során felmértük, a machiavellizmus és a pszichopátia motivációja az online társkereső alkalmazások használatában, valamint, hogy mennyire jellemző rájuk a trollkodás.
Vizsgálatunkhoz kérdőíves kutatási módszert alkalmaztunk, olyan alskálákkal, mint a pszichopátia, a machiavellizmus, a trollkodás és az, hogy mi motiválhatja ezeket a személyiségeket az online randizás megkezdésére. A vizsgálatban összesen 105 fő vett részt volt, amelyből 33 női és 72 férfi válaszadó volt. A kitöltők kora az előre meghatározott 18 és 30 életév között mozgott (M női=22,1, SD=3,15; M férfi=19,40, SD=1,80)
Az eredmények részben alátámasztották az eredeti hipotézist, bár a machiavellizmussal jellemezhető személyek esetében a várt motivációs tényezők nem igazolódtak. Érdekes eredményeket találtunk a társkereső alkalmazások használatának motivációja terén. A nem, mint kontroll változó szerepelt a regressziós modellekben a jelenlegi vizsgálatban, amely szintén hasznos, nem várt eredményt hozott.



